
REPUBLIKA HRVATSKA
KRAPINSKO – ZAGORSKA ŽUPANIJA
GRAD ZLATAR
GRADSKO VIJEĆE

KLASA: 024-02/26-01/06
URBROJ: 2140-07-01-26-2
U Zlataru, 16. srpnja 2026. 

ZAPISNIK 

11. sjednice Gradskog vijeća Grada Zlatara održane 15. srpnja 2026. u Gradskoj vijećnici u Zlataru, Park hrvatske mladeži 2. 

Početak u 19,00 sati.

NAZOČNI:
a) Vijećnici: Danijela Findak, Davor Kljak,  Mirjana Bajzek, Anita Habazin, Matija Bolfek, Ivona Bingula, Božidar Hanžek,  Danijel Delija, Josipa Pavlović Požgaj, Damir Bručić, Juraj Žerjavić
b) Ostali: 
· Jasenka Auguštan, gradonačelnica Grada Zlatara
· Mirela Behin, pročelnica Upravnog odjela za razvoj, financije i komunalno gospodarstvo, 
· Ines Krznar Vojaković, službenica ovlaštena za obavljanje poslova pročelnika Upravnog odjela za opće poslove i društvene djelatnosti, 
· zaposlenici upravnih odjela: Mateja Stažnik, Ivana Ivančić Škof, Tihana Mendek, Matija Štahan, Maja Šimunić  (zapisničarka), 
· Anja Godinić, ravnateljica Dječjeg vrtića i jaslica Zlatarsko zlato, 
· Tihomir Plašć, zapovjednik Vatrogasne zajednice Grada Zlatara, 
· Željka Kurečić Plašć, predsjednica Dobrovoljnog vatrogasnog društva Zlatar, 
· Barbara Martinec, predsjednica Dobrovoljnog vatrogasnog društva Donja Batina, 
· Sabina Pušec, novinarka Zagorskog lista
· Mirjana Ščapec, novinarka Radio Zlatara 

c) ODSUTNI VIJEĆNICI: Darinka Sviben, Robert Rod

	Sjednicu vodi predsjednica Gradskog vijeća Danijela Findak, pozdravlja prisutne i otvara 11. sjednicu Gradskog vijeća Grada Zlatara. 
Predsjednica konstatira kako je na sjednici prisutno ukupno 11 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda.

Predsjednica dalje na glasanje sljedeći 


 

	
D N E V N I     R E D

1. Usvajanje zapisnika 10. sjednice Gradskog vijeća,
2. Donošenje Zaključka o prihvaćanju Izvješća o radu Vatrogasne zajednice Grada Zlatara i Dobrovoljnih društava Zlatar, Donja Batina i Belec za 2025. godinu, 
3. Donošenje suglasnosti na Pravilnik o unutarnjem ustrojstvu i načinu rada Dječjeg vrtića i jaslica Zlatarsko zlato, 
4. Odluka o donošenju VI. Izmjene i dopune prostornog plana uređenja Grada Zlatara, 
5. Donošenje I. izmjene i dopune Proračuna Grada Zlatara za 2026. godinu:
· I. izmjena i dopuna proračuna Grada Zlatara za 2026. godinu, 
· Odluka o izmjeni Odluke o izvršenju Proračuna Grada Zlatara za 2026. godinu, 
6. Izmjene i dopune Programa prema I. izmjeni i dopuni Proračuna Grada Zlatara za     
2026. godinu,
7. Donošenje Odluke o dugoročnom zaduživanju Grada Zlatara, 
8. Donošenje Odluke o I. Izmjeni i dopuni Odluke o koeficijentima za obračun plaće službenika i namještenika u upravnim tijelima Grada Zlatara, 
9. Pitanja i prijedlozi

[bookmark: _Hlk200453733]Od 11 prisutnih vijećnika, 11 je glasovalo „ZA“ i 0 „PROTIV“ te je dnevni red jednoglasno prihvaćen. 
[bookmark: OLE_LINK1][bookmark: OLE_LINK2]         Točka 1.
[bookmark: _Hlk94869551][bookmark: _Hlk101250753]Predsjednica Danijela Findak otvara raspravu o točki usvajanje zapisnika 10. sjednice Gradskog vijeća. 
Pitanja ni primjedbi nije bilo pa je predsjednica dala točku 1. na glasanje. 
Od 11 prisutnih vijećnika, 11 je glasovalo „ZA“, i 0 „SUZDRŽAN“  te je Gradsko vijeće jednoglasno usvojilo Zapisnik 10. sjednice Gradskog vijeća. 

[bookmark: _Hlk74566227]	Točka 2. 	
Predsjednica Danijela Findak otvara raspravu o točki donošenje Zaključka o prihvaćanju Izvješća o radu Vatrogasne zajednice Grada Zlatara i Dobrovoljnih društava Zlatar, Donja Batina i Belec za 2025. godinu. 
Gradonačelnica daje kraće pojašnjenje točke i pozdravlja prisutne. 
Vijećnik Danijel Delija daje pohvalu svim vatrogascima i zahvaljuje im na svim intervencijama i provedenim edukacijama. 
Prisutnima se u ime Vatrogasne zajednice Grada Zlatara obraća zapovjednik Vatrogasne zajednice Grada Zlatara Tihomir Plašć govoreći kako se zahvaljuje na podršci Gradskog vijeća i Grada Zlatara koja im je neizmjerno potrebna te vjeruje u  uspješnu buduću suradnju. 
 Pitanja ni rasprave nije bilo pa je predsjednica dala točku na glasanje.
 Od 11 prisutnih vijećnika, 11 je glasovalo „ZA“, i 0 „SUZDRŽAN“  te je Gradsko vijeće donijelo  Zaključak o prihvaćanju godišnjeg izvješća o utrošku financijskih sredstava te izvješće o radu Vatrogasne zajednice Grada Zlatara, Dobrovoljnog vatrogasnog društava Zlatar,  Dobrovoljnog vatrogasnog društava Donja Batina i Dobrovoljnog vatrogasnog društava Belec za 2025. godinu. 

Točka 3. 
[bookmark: _Hlk214440268]Predsjednica Danijela Findak otvara raspravu o točki donošenje suglasnosti na Pravilnik o unutarnjem ustrojstvu i načinu rada Dječjeg vrtića i jaslica Zlatarsko zlato. 
Uslijedilo je kraće pojašnjenje točke od strane gradonačelnice koja govori da je u planu otvaranje novoizgrađenih objekata i shodno tome je potrebno prije svega provesti natječaje za zapošljavanje novih djelatnika. 
Vijećnica Josipa Pavlović Požgaj postavlja pitanje o zapošljavanju zdravstvenog djelatnika u dječjem vrtiću, u kojoj je fazi navedeni natječaj obzirom da je isti prijeko potreban. 
Gradonačelnica joj odgovara kako će donošenjem suglasnosti na Pravilnik o unutarnjem ustrojstvu biti objavljen natječaj za zapošljavanje zdravstvenog djelatnika na puno radno vrijeme što do sad nije bilo moguće. 
Vijećnik Davor Kljak postavlja pitanje o listi čekanja koja je formirana prilikom prethodnih upisa, hoće li se ona uzimati u obzir kod otvaranja novih objekata ili će se objaviti novi natječaj za upis djece. 
Gradonačelnica mu odgovora kako će biti raspisan novi natječaj za upis djece i lista čekanja se neće uzimati u obzir. 
Vijećnik Danijel Delija postavlja pitanje kolika je trenutna popunjenost odgajatelja u vrtiću i koliki je razmjer stručnog i nestručnog osoblja te što se planira u budućnosti poduzeti kako bi se zadržali djelatnici. 
Gradonačelnica mu odgovara kako su povećani koeficijenti i redovito se zapošljavaju stručni odgajatelji, ali je na razini države problem sa nedostatkom stručnog osoblja. 
Ravnateljica Dječjeg vrtića i jaslica Zlatarsko zlato Anja Godinić se obraća vijećnicima govoreći o trenutnoj situaciji sa zaposlenicima u dječjem vrtiću. 
Nakon rasprave i pitanja predsjednica je dala točku na glasanje. 
Od 11 prisutnih vijećnika, 11 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo  Odluku o davanju suglasnosti na Pravilnik o unutarnjem ustrojstvu i načinu rada Dječjeg vrtića i jaslica Zlatarsko zlato. 



	Točka 4.
[bookmark: _Hlk191557802]Predsjednica Danijela Findak otvara raspravu o točki Odluka o donošenju VI. Izmjene i dopune prostornog plana uređenja Grada Zlatara.  
Gradonačelnica daje kraće pojašnjenje prijedloga odluke govoreći kako je ovo bio dugotrajan proces, ali prijeko potreban kako bi se širila građevinska zona i građanima se odobrili zahtjevi za prenamjenu zemljišta. 
Vijećnik Danijel Delija postavlja pitanje kakvi su planovi Grada Zlatara i Zagorskog vodovoda u vidu širenja kanalizacijske mreže na ostala naselja obzirom na završetak projekta aglomeracije. 
Gradonačelnica mu odgovora kako je širenje aglomeracije stvar pregovora Vlade RH s Europskom unijom i ovisi o njima koji će se projekti provoditi u budućnosti. 
Nakon rasprave predsjednica daje odluku na glasanje. 
Od 11 prisutnih vijećnika, 11 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo Odluku o donošenju VI. Izmjene i dopune prostornog plana uređenja Grada Zlatara.  

	Točka 5.
Predsjednica Danijela Findak otvara raspravu o točki donošenje I. izmjene i dopune Proračuna Grada Zlatara za 2026. godinu:
· I. izmjena i dopuna proračuna Grada Zlatara za 2026. godinu, 
· Odluka o izmjeni Odluke o izvršenju Proračuna Grada Zlatara za 2026. godinu. 
Gradonačelnica daje pojašnjenje navodeći kako je prijedlog izmjene proračuna napravljen prema trenutnim potrebama nakon evidentiranih prihoda i rashoda poslovanja.  
Vijećnik Danijel Delija postavlja pitanje o povećanju stavke za ulaganje u Sokolanu u iznosu od 400.000,00 eura i što se planira sa zgradom od Trgonoma, za koje sadržaje je predviđena. 
Gradonačelnica mu odgovara kako je potrebno s izvođačima privesti kraju popravke na zgradi i na taj način izvršiti isplatu istih radova, pa su zato predviđena sredstva u tom iznosu. 
Na pitanje o sadržajima na području Trgonoma, gradonačelnica odgovara kako se čekaju idejna rješenja prostora i ovisi o europskim natječajima koji će se otvarati. 
Nakon pitanja i rasprave predsjednica daje odluku na glasanje. 
Od 11 prisutnih vijećnika, 11 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo I. izmjenu i dopunu proračuna Grada Zlatara za 2026. godinu te Odluku o izmjeni Odluke o izvršenju Proračuna Grada Zlatara za 2026. godinu. 
		
	Točka 6.
Predsjednica Danijela Findak otvara raspravu o točki Izmjene i dopune Programa prema I. izmjeni i dopuni Proračuna Grada Zlatara za 2026. godinu. 
Gradonačelnica daje pojašnjenje prijedloga odluke. 
	Rasprave ni pitanja nije bilo pa je predsjednica dala točku na glasanje. 
· Od 11 prisutnih vijećnika, , 11 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo I. izmjene i dopune Programa građenja komunalne infrastrukture : 
· I. izmjenu i dopunu Programa održavanja komunalne infrastrukture 
· I. izmjenu i dopunu Programa javnih potreba u kulturi
· I. izmjenu dopunu Programa socijalne skrbi 
· I. izmjenu i dopunu Programa javnih potreba u sportu
· I. izmjenu i dopunu Programa utroška sredstava spomeničke rente    

	Točka 7.
Predsjednica Danijela Findak otvara raspravu o točki donošenje Odluke o dugoročnom zaduživanju Grada Zlatara. 
Gradonačelnica daje pojašnjenje prijedloga odluke govoreći kako će se kreditom tražiti sredstva koja je potrebno koristiti u svrhu plaćanja radova na objektima koji su prošli na europskim natječajima, ali sredstva za iste se ne mogu dobiti odmah, nego se po završetku radova ista potražuju nakon čega ide provjera i isplata sredstava, što obično potraje duže vremena. Dodaje da se odluka o kojoj je otvorena rasprava dostavlja Ministarstvu i Vladi RH koja donosi odobrenje za dizanje kredita i da ovo nije konačna odluka o zaduživanju. 
Vijećnik Božidar Hanžek postavlja pitanje hoće li se u plan kupnje staviti  zemljište oko crkve u Belcu i kod groblja. Isto tako govori kako je potrebno regulirati otvaranje crkve za posjetitelje od strane Turističke zajednice kako bi djelatnice mogle otvarati vrata i dočekati turiste.   
Gradonačelnica mu odgovara kako su navedena zemljišta uvrštena u plan kupnje, a da će sa djelatnicama Turističke zajednice dogovoriti otvaranje crkve kod dolaska posjetitelja. 
Nakon pojašnjenja gradonačelnice, predsjednica daje odluku na glasanje. 
Od 11 prisutnih vijećnika, 11 je glasovalo „ZA“, 0 „PROTIV“ i  0 „SUZDRŽAN“  te je Gradsko vijeće donijelo Odluku o dugoročnom zaduživanju Grada Zlatara. 

		Točka 8.
Predsjednica Danijela Findak otvara raspravu o točki donošenje Odluke o I. Izmjeni i dopuni Odluke o koeficijentima za obračun plaće službenika i namještenika u upravnim tijelima Grada Zlatara. 
Gradonačelnica daje pojašnjenje kako se ovom odlukom samo dodaje radno mjesto i koeficijent koji nedostaje za djelatnika koji je položio državni stručni ispit.
Pitanja ni rasprave nije bilo, pa predsjednica daje odluku na glasanje. 
Od 11 prisutnih vijećnika, 11 je glasovalo „ZA“, 0 „PROTIV“ i  „0 „SUZDRŽAN“  te je Gradsko vijeće donijelo Odluku o I. Izmjeni i dopuni Odluke o koeficijentima za obračun plaće službenika i namještenika u upravnim tijelima Grada Zlatara. 


	Točka 9.
Predsjednica Danijela Findak otvara raspravu o točki Pitanja i prijedlozi. 
[bookmark: _Hlk210816068]Vijećnik Juraj Žerjavić odlazi sa sjednice u 19.48 sati. 
Vijećnik Danijel Delija postavlja pitanje o saniranju prostora kod autobusnog kolodvora, u kojoj je fazi. 
Gradonačelnica odgovara kako je stigao troškovnik izvođenja radova i da će se zatražiti ponude izvođača pa će se dalje razmatrati na koji način i u koje vrijeme će se krenuti sa sanacijom. 
Vijećnik Božidar Hanžek postavlja pitanje u kojoj je fazi sanacija popravaka na tržnici i da li je stiglo mišljenje  vještaka o izvršenim radovima. 
Gradonačelnica odgovara vijećniku kako su nedostaci sanirani od strane izvođača i da nalaz vještaka još nije stigao, ali će po dospijeću biti dostavljen na uvid vijećnicima. Isto tako će biti organiziran sastanak sa izvođačima nakon nalaza gdje će se utvrditi da li je potrebna dodatna sanacija. 
Vijećnik Božidar Hanžek postavlja pitanje o statusu i sanaciji radova na Sokolani, na što mu gradonačelnica odgovara kako su pregovori s izvođačima u toku i saniraju se nedostaci. 
Vijećnik Davor Kljak postavlja pitanje o radovima sanacije kolnika u  Martinečkoj ulici, hoće li radovi biti izvršeni u roku. 
Gradonačelnica mu odgovara kako radovi idu svojim tokom i biti će završeni u zadanom roku. 
Gradonačelnica govori o radovima koji su u planu u skorijoj budućnosti i sredstvima koja su dobivena po natječajima. 
Nakon rasprave i pitanja predsjednica je  zaključila sjednicu u 20,02 sati. 

	 



ZAPISNIČAR						PREDSJEDNICA GRADSKOG VIJEĆA: 
Maja Šimunić						                 Danijela Findak

